Bonn (B/SN). Bamž Franciskus je swětowy synodalny proces wo lěto podlěšił, zo bychu so lajkojo sylnišo do wuradźowanjow zapřijeli. Žurnalist katolskeje powěsćernje Christoph Paul Hartmann wočakuje, zo bychu so tež tajke temy kaž seksualita, namóc, róla měšnikow a žonow we wobłuku swětoweje cyrkwje wobjednali. Kaž pak wón wobkedźbuje, ma bamž na tajkej diskusiji lědma zajim.
Wólbu njepřipóznał
Rom (B/SN). Hižo w awgusće su mniša w Montecassino Němca Mauritiusa Wilde jako 193. naslědnika Benedikta z Nursije wuzwolili. W tutym klóštrje bě swjaty Benedikt rjadniske prawidła žiwjenja napisał. Dokelž chce bamž sam postajić, štó ma abt być, njeje wón wólbu připóznał. Wot lěta 2014 njepodsteja wokolne wosady wjace klóštrej a wólba abta maja so wot bamža wopodstatnić.
Bamž na narodninach